MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. ​​​​​​​​​​​​302
Consiliul Local al Municipiului Craiova întrunit în şedinţa ordinară din data de 25.06.2009;

Având în vedere raportul nr.73456/2009 întocmit de Direcţia Patrimoniu prin care se propune schimbarea destinaţiei spaţiului situat în municipiul Craiova, str. Bujorului, nr.5, din spaţiu cu altă destinaţie decât locuinţă, în spaţiu de locuit, şi atribuirea sa către dl. Pătru Constantin Tibi şi rapoartele comisiilor de specialitate ale Consiliului Local al Municipiului Craiova nr.221, 227, 228, 229, 230/2009;

Potrivit Hotărârii Consiliului Local al Municipiului Craiova nr.99/2004, cu modificările şi completările ulterioare ;  

În temeiul art. 36, alin.2 lit. d coroborat cu alin.6, lit. a, pct.17, art.45, alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:
Art.1. Se aprobă schimbarea destinaţiei spaţiului situat în municipiul Craiova, str. Bujorului, nr.5, în suprafaţă de 16 mp (16,40 din măsurători), din spaţiu cu altă destinaţie, în spaţiu de locuit, identificat conform anexei care face parte integrantă din prezenta hotărâre.

Art.2. Se aprobă atribuirea numitului Pătru Constantin Tibi, a spaţiului cu destinaţia de locuinţă, identificat la art. 1 din prezenta hotărâre.
Art.3. Pe data prezentei hotărâri, se modifică în mod corespunzător Hotărârile Consiliului Local al Municipiului Craiova nr.522/2007 şi 223/2008 cu privire la inventarul bunurilor care alcătuiesc domeniul privat al municipiului Craiova.. 
Art.4. 
Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Regia Autonomă de Administrare a Fondului Locativ Craiova şi Pătru Constantin Tibi vor aduce la îndeplinire prevederile prezentei hotărâri.

